De erste schriftliche Erwähnung vo Inglståd findt si in da Reichsteilungsurkundn vo Karl dem Großn, da "Divisio Regnorum" vom 6. Februar 806, ois "villa Ingoldesstat", da "Stätte des Ingold", de si scho in da Zeit da Agilolfinger  entwickelt ham dürfte. Inglståd is in dera Urkunde, de am Testament vo Karl dem Groaßn gleichkimmt, zamm mit Lauterhofen ois Königshof bsunders hervorghoom: Olle zwoa Höfe soin am zukünftign Kaiser, am Karl seim Bua (Karl da Jingar) foin. Wo dera Kenigshof "Ingoldesstat" genau gleng is, konn bisher archäologisch net nåchgwiesen wern. Ois wahrscheinlich guit aba a Standort im Bereich da heitign Oidståd, wobei grad de Archäologie den Stådteil Feldkirchen net ausschliaßt.[1] Im Jåhr 841 werd des karolingische Kammergut Inglståd vo Ludwig dem Deitschen, dem Nåchfoiga vo Karl dem Groaßn aufm fränkischn Kenigsthron, ån sein Kanzler Gozbald, am Abt vom Kloasta Niederaltaich übertrang. In da ausgstäidn Schenkungsurkund werd erstmois de Greß vom Ort gnennt. Er umfaßt nem am Fronhof insgsåmt 34 Huben, davo immerhin 12 Höf fia königliche Boten (Sintmannen) und aa zwoa Eigenkiran. Zehn Jåhr spada übertragt da Abt seine Besitzungen dem Klosta.